Ses beseer in Krugersdorp-skietery OujaarsaandArgieffoto Ses mense is beseer, twee ernstig, in ŉ skietery Oujaarsaand in Krugersdorp. “Een van die gewondes is ŉ sesjarige kind,” het Chris Botha, woordvoerder van Netcare911, gesê. “Een van die persone wat kritieke beserings opgedoen het, moes met ŉ helikopter na ŉ hospitaal in Johannesburg geneem word. Die ander is na verskeie hospitale in die omgewing geneem.” Die polisie was nie dadelik beskikbaar om die voorval te bevestig of om verdere besonderhede te verskaf nie.